Flughaveno **Reggio Calabria** (IATA: **REG**, ICAO : **LICR** ), ankaŭ konata kiel **Aeroporto dello Stretto (flughaveno de la markolo)**, estas la unua itala flughaveno konstruita en la regiono Kalabrio, servanta la metropolan urbon Reggio Calabria kaj parton de la metropola urbo Messina. Ĝi estas nomita je la nomo de Tito Minniti, reĝjokalabriano, heroo de la iama itala Reĝa Aer-armeo .

Historio
--------

Flughaveno de Reĝjo Kalabria

La unua startkurejo de la Flughaveno de Reĝjo estis konstruita en 1939 por militaj celoj.

La milita flughaveno ricevis la nomon de subleŭtenanto piloto Tito Minniti, la unua itala piloto mortinta en Orientafriko la 26an de decembro 1935 dum la milito en Etiopio .

Dum la dua mondmilito (inter la 20a de marto kaj la 10a de aprilo 1942 ) la atakoj kontraŭ Malto startis de ĉi tie. La 11an de julio 1943, la usona reago per aviadila atako igis neutiligeblajn la startkurejojn. Post la dua mondmilito ili estis rekonstruitaj permesante al la flughaveno servi civilan aviadon.

La unua civila flugo okazis la 10an de aprilo 1947 per helica, dumotora, 21-sidloka, *Douglas DC-3* sur la itinero Torino - Bolonjo - Florenco - Napolo -Reĝjo Kalabrio - Palermo,

En 1959 oni postulis la taksadon de la diversaj turismaj perspektivoj ligitaj al la intensigo de flughavenaj retoj, substrekante la pliiĝon de la flughavena merkato en Eŭropo kaj en la mondo kaj la favorajn eblojn en Italio, sed precipe en Sicilio kaj Kalabrio, turistregionoj kaj tiam sen validaj eksteraj ligoj.

La projektado de la unua asfaltita kurejo komenciĝis en oktobro 1960, sed nur post sep jaroj da malhelpoj ĝi atingis sian konkludon. Flughaveno Reggio estis katalogita en 1978 en klaso D; transdonita al la Ĝenerala Estraro en 1976, ĝi fariĝis civila flughaveno kaj perdis la atributon de milita flughaveno.

La flughaveno ĉefe servas al la provinco Reggio Calabria kaj parte al tiuj de Mesino kaj Vibo Valentia, kun bazeno da uzantoj de pli ol 1 500 000 homoj. Ĝi estas ĉiam pli plibonigata strukturo; la lastatempa moderniga fazo permesis pliiĝon de la nombro de disponeblaj flugoj por ambaŭ enlandaj kaj internaciaj flugoj .

Pluraj filmoj estis filmitaj en la *Flughaveno de la Markolo* .

### Flughaveno-administrado

La flughaveno antaŭe estis administrita de SoGAS SpA. de marto 1981, sed fine de 2016, la kompanio SoGAS SpA. estis deklarita bankrota de ENAC. De julio 2017, ĝi pasis sub la kontrolon de SACAL S.p.A   .

### Trafikaj datumoj

Vidu fontan Wikidataman demandon kaj fontojn.


**Datumoj de pasaĝer-trafiko**| Jaro | Naciaj | % Var.antaŭa jaro. | Internaciaj | % Var.antaŭa jaro. | Transiro | % Var.antaŭa jaro. | Komercasume | % Var.antaŭa jaro. | Ĝeneralaaviado | % Var.antaŭa jaro. | SUME | % Var.antaŭa jaro. |
| --- | --- | --- | --- | --- | --- | --- | --- | --- | --- | --- | --- | --- |
| 2000 | 538.048 | Kresko4,6 |  |  |  |  | 538.048 | Kresko4,6 |  |  | 538.048 | Kresko4,6 |
| 2001 | 481.857 | Malkresko10,4 |  |  |  |  | 481.857 | Malkresko10,4 |  |  | 481.857 | Malkresko10,4 |
| 2002 | 463.662 | Malkresko3,8 |  |  |  |  | 463.662 | Malkresko3,8 |  |  | 463.662 | Malkresko3,8 |
| 2003 | 441.795 | Malkresko4,7 |  |  |  |  | 441.795 | Malkresko4,7 |  |  | 441.795 | Malkresko4,7 |
| 2004 \* | 271.652 | Malkresko38,5 | 818 |  |  |  | 272.470 | Malkresko38,3 | 389 |  | 272.859 | Malkresko38,2 |
| 2005 | 392.301 | Kresko44,4 | 5.788 | Kresko607,6 |  |  | 398.089 | Kresko46,1 |  |  | 398.089 | Kresko45,9 |
| 2006 | 569.454 | Kresko51,3 | 8.796 | Kresko52,0 | 28.820 |  | 607.070 | Kresko58,8 | 657 |  | 607.727 | Kresko59,0 |
| 2007 | 538.018 | Malkresko5,5 | 9.796 | Kresko11,4 | 34.352 | Kresko19,2 | 582.166 | Malkresko4,1 | 1.430 | Kresko117,7 | 583.596 | Malkresko4,0 |
| 2008 | 459.114 | Malkresko14,7 | 32.188 | Kresko228,6 | 43.591 | Kresko26,9 | 534.893 | Malkresko8,1 | 1.226 | Malkresko3,1 | 536.032 | Malkresko8,2 |
| 2009 | 440.966 | Malkresko4,0 | 10.238 | Malkresko68,2 | 56.743 | Kresko30,2 | 507.947 | Malkresko5,0 | 1.111 | Malkresko2,5 | 509.058 | Malkresko5,0 |
| 2010 | 453.479 | Kresko2,8 | 18.442 | Kresko80,1 | 73.220 | Kresko29,0 | 545.141 | Kresko7,3 | 3.507 | Kresko215,7 | 548.648 | Kresko7,8 |
| 2011 | 511.511 | Kresko12,8 | 7.943 | Malkresko56,9 | 38.986 | Malkresko46,8 | 558.440 | Kresko2,4 | 2.667 | Malkresko24,0 | 561.107 | Kresko2,3 |
| 2012 | 569.286 | Kresko11,3 | 0 | Malkresko100,0 | 0 | Malkresko100,0 | 569.286 | Kresko1,9 | 2.408 | Malkresko9,7 | 571.694 | Kresko1,9 |
| 2013 | 557.559 | Malkresko2,1 | 0 | 0,0 | 1.078 | Kresko100,0 | 558.677 | Malkresko1,9 | 4.070 | Kresko69,0 | 562.747 | Malkresko1,6 |
| 2014 | 517.417 | Malkresko7,2 | 0 | 0,0 | 169 | Malkresko84,3 | 517.586 | Malkresko7,4 | 5.263 | Kresko29,3 | 522.849 | Malkresko7,1 |
| 2015 | 490.804 | Malkresko5,1 | 0 | 0,0 | 0 | 0,0 | 490.804 | Malkresko5,2 | 1.808 | Malkresko65,6 | 492.612 | Malkresko5,8 |
| 2016 | 483.793 | Malkresko1,4 | 0 | 0,0 | 64 | 0,0 | 483.857 | Malkresko1,4 | 1.489 | Malkresko17,6 | 485.346 | Malkresko1,5 |
| 2017 | 380.062 | Malkresko21,4 | 0 | 0,0 | 0 | 0,0 | 380.062 | Malkresko21,5 | 1380 | Malkresko7,3 | 381.442 | Malkresko21,4 |
| 2018 | 356.974 | Malkresko6,1 | 0 | 0,0 | 0 | 0,0 | 356.974 | Malkresko6,1 | 1398 | Kresko1,3 | 358.372 | Malkresko6,0 |
| 2019 | 364.062 | Kresko2,0 | 0 | 0,0 | 0 | 0,0 | 365.391 | Kresko2,0 | 1.329 | Malkresko4,9 | 365.391 | Kresko2,0 |
| \* la flughaveno restis fermita dum 3 monatoj pro laboroj al la kurejo da la 01/03/2004 ĝis la 30/05/2004. |

Karakterizaĵoj de la flughaveno
-------------------------------

La flughaveno de la Markolo havas grandajn estontajn perspektivojn danke al sia strategia pozicio kaj granda areo da uzantoj.

La flughaveno, laŭ teknika vidpunkto, havas la jenan kvalifikon:

* Flughaveno malfermita al nacia kaj internacia komerca trafiko.
* Limflughaveno rajtigita por doganaj kaj sanaj kontroloj por produktoj de besta origino de landoj ekster la EU .
* Dogana Flughaveno kun "provizoraj stokejoj".

La dimensioj de la kurejoj permesas la uzon de la flughaveno de preskaŭ ĉiuj *mallarĝ-korpaj aviadiloj.*

### Intervenoj pri modernigo kaj renovigo

Vastigaj kaj modernigaj laboroj estas planitaj por totala sumo de 25 milionoj da eŭroj:  :

* Kontraŭsisma Adaptado de la aerstacidomo;
* Restrukturado de publikaj areoj kaj energi-adaptado kaj klimatizado;
* GBAS-Sistema Modernigo;
* Plibonigo de plankokovraĵoj en la aerflanka areo kaj lumaj vid-helpiloj;
* Malkonstruo de ruinoj kaj danĝeraj artefaktoj kaj renovigo de la koncernaj areoj;
* Adaptado de rilataj stratoj kaj nova parkejo;
* Adaptado de la enirhalo kaj kontrolekipaĵojn por pasaĝeroj kaj pakaĵoj;
* Intervenoj por flugsekureco kaj aertrafika kontrolo;
* Ĝisdatigo de kontrolaj kaj ordigaj sistemoj de pakaĵoj;
* Modernigo de perimetraj kontraŭtrudaj sistemoj kaj protekto kontraŭ senpilotaj aviadiloj;

### Servoj

Ligoj
-----

La flughaveno havas fervojan stacidomon, Reggio Calabria Aeroporto, servata de regionaj trajnoj, kiuj ligas ĝin rekte al la stacidomo Reggio Calabria Centrale.

### Aŭte de la nordo (Tirena regiono)

A2 Salerno-Reggio de Kalabrio - Krucvojo 4, krucvojoj de: Arangea / Gallina kaj  Ravagnese / Flughaveno.
### Aŭte de la sudo (ionika regiono)

SS106 Reggio-Taranto - Krucvojo 4, krucvojoj de:  Ravagnese / Flughaveno,  Malderiti / Flughaveno kaj  Arangea / Gallina
### Kun la urbo Reggio Calabria

la flughaveno estas ligita al la urbo per buso de ATAM (Transporta Kompanio por la Metropola Areo) kun ligoj ankaŭ al la haveno kaj la Centra stacidomo kun la linioj: *15 19 27 27/28 35A 111 113 114 115 118 119 121 / 122 Haveno- Flughaveno (rekta)* .
### Kun Villa San Giovanni

ekzistas servo *"Volobus",* kiu permesasiri de la flughaveno al Villa San Giovanni, proksime al la pramoj al Sicilio. La servo antaŭe ligis la flughavenon kun la urbo Messina, kiu nun estas kunligita per la Metromare kun ŝvebŝipoj, rekte de la flughaveno.
### Kun Lokri-a kaj Grekanika areoj

Estas la busa konekto *"Jonica Line"* kiu havas Caulonia Marina kiel sian terminalon. La horaroj de ĉi tiuj servo koincidas kun tiuj de ĉiuj flugoj de la flughaveno.
### Kun Mesino kaj Sicilio

La busa konekto administrita de la flughaveno estas aktiva, kiu ligas la flughavenon rekte kun la ĉefa haveno en kelkaj minutoj kaj inverse, siavice konektita kun Mesino per tre oftaj ŝvebŝipoj dum la tago.

Notoj
-----

1. ↑  "Aeroporto Reggio Calabria: SACAL si prepara a gestire il Tito Minniti".
2. ↑  "Aeroporto Reggio Calabria: assunzioni solo per 29 ex SOGAS".
3. ↑  fonte:  Assoaeroporti. Arkivita el la originalo je 2013-01-19. Alirita 2021-09-07.
4. ↑  fonte:  AeroportiCalabria.com Informazioni Aeroportuali.
5. ↑   Aeroporto dello Stretto, a cosa serviranno i 25 milioni? L'elenco degli interventi.

Rilataj eroj
------------

* Reggio Kalabrio
* Tito Minniti
* Mesina Markolo
* Mesino
* Flughavenoj de Italio por pasaĝera trafiko
* Flughavenoj de Italio por vartrafiko
* Assaeroporti
* Centra Stacio Reggio-Kalabrio
* Flughaveno Lamezia Terme
* Flughaveno Crotone

Aliaj projektoj
---------------

* Kategorio Flughaveno de Reggio Calabria en la Vikimedia Komunejo (Multrimedaj datumoj)

* Collabora a Wikimedia Commons Wikimedia Commons enhavas bildojn aŭ aliajn dosierojn ĉe **Aeroporto di Reggio Calabria**
* Collabora a Wikivoyage Wikivoyage enhavas turismajn informojn ĉe **Aeroporto di Reggio Calabria**

Eksteraj ligoj
--------------